Guillaume Musso

Guillaume MUSSO [ɡijom myso] (n. la 6-an de junio 1974 en Antibes, Francio) estas franca verkisto. Li estas unu el la plej populara nuntempaj francaj aŭtoroj. 

 Vivo 
Mousseau naskiĝis en 1974 en Antibes, ĉe la Riviero en sudorienta Francio. Lia patrino estis bibliotekistino kaj lia pli juna frato Valentin Musso (naskita en 1977, d:Q15885465), ankaŭ verkisto, estas plej konata pro siaj krimromanoj.

En la aĝo de dek jaroj, Musso verkis sian unuan novelon, romantik-fantazian rakonton, kiu gajnis la unuan lokon en novelkonkurso organizita de lia klasinstruisto..

Post diplomiĝo de mezlernejo, Guillaume Mussol realiĝis revon sperti la vivon en Usono kaj loĝis en Novjorko dum kelkaj monatoj, kie li vivtenis sin kiel glaciaĵvendisto. Li revenis al Francio kaj studis kaj diplomiĝis kun bakalaŭra grado pri ekonomiko ĉe la Universitato de Nico, proksime al sia hejmurbo. Post ricevo de sia diplomo, li komencis instrui ekonomikon en mezlernejoj.

 Verkado 
"Skidamarink" - lia unua suspensromano publikigita en 2001 - rakontas la historion de la ŝtelo de la portreto de Mona Lisa el la Luvro. 

Iom da tempo post la publikigo de sia unua libro, Musso havis gravan trafikakcidenton, en kiu li preskaŭ mortis. Influite de la sekvoj de ĉi tiu akcidento, li verkis sian duan libron, "Et après", pri knabo kiu revenas el la mortintoj, lia unua libro kun fantastaj tonoj. Ĉi tiu libro, publikigita en 2004 de "XO éditions", fariĝis furorlibro, estante tradukita en pli ol dudek du lingvojn kaj vendante pli ol du milionojn da ekzempleroj tutmonde. En 2008, ĝi ankaŭ estis adaptita en anglalingvan kanad-usonan filmon nomitan "Afterwards", ĉefrolante John Malkovich kaj Evangeline Lilly.

La sukceso de la libro pavimis la vojon por la daŭra literatura kariero de Musso, ĉar li ĉesis labori kiel instruisto kaj fariĝis plentempa verkisto, verkante kaj publikigante novan libron ĉiujare, ĉion fare de "XO éditions", la sama eldonejo kiu publikigis lian duan, tre sukcesan libron.

Musso estas la dua plej vendata franca aŭtoro post Marc Lévy. Aktuale en 2020, pli ol 33 milionoj da ekzempleroj de liaj libroj estis venditaj, kiuj estis tradukitaj en 47 lingvojn. Filmoj estis faritaj surbaze de du el la libroj de Guillaume Musso, kaj pliaj verkoj estas en la procezo de adaptado por la ekrano.

 Verkaro 

 Skidamarink, Éditions Anne Carrière, 2001 kaj Calmann-Lévy, 2020
 Et après XO Editions, 2004
 Sauve-moi XO Editions, 2005
 Seras-tu là? XO Editions, 2006
 Parce que je t'aime XO Editions, 2007
 Je reviens te chercher XO Editions, 2008
 Que serais-je sans toi ? XO Editions, 2009
 La Fille de papier XO Editions, 2010
 L'Appel de l'ange XO Editions, 2011
 7 ans après XO Editions, 2013
 Demain XO Editions, 2013
 Central Park XO Editions, 2014
 L'instant présent XO Edition, 2015
 La Fille de Brooklyn XO Edition, 2016
 Un appartement à Paris, XO Edition, 2017
 La Jeune Fille et la Nuit, Calmann-Levy, 2018
 La vie secrète des écrivains, Calmann-Lévy, 2019
 La vie est un roman, Calmann-Lévy, 2020
 L'Inconnue de la Seine, Calmann-Lévy, 2021
 Angélique, Calmann-Lévy, 2022
 Quelqu'un d'autre, Calmann-Lévy, 2024

 Referencoj 

 Eksteraj ligiloj 

 Persona Retejo
 Biografio de Guillaume Musso ĉe la Retejo VDS.fr (franca lingvo)

Kategorio:Kavaliroj de la Ordeno de Artoj kaj Literaturo (Francio)
Kategorio:Francaj verkistoj